Beer Miklós szegényeket segítő alapítványt hoz létre

Szegény körülmények között élő embereket, például romákat, fogyatékosokat vagy rokkantakat próbálnak majd elsősorban támogatni.

Alapítványt hoz létre Beer Miklós, amelynek célja, hogy minden rászoruló embert támogassanak a maga körülményei között – írja a hvg.hu.

Legújabb blogbejegyzésében a nyugalmazott váci megyés püspök úgy fogalmaz, hogy elsősorban a szegény körülmények között élő embereken próbálna meg segíteni, például romákon, fogyatékosokon vagy rokkantakon.

„Hosszú a lista, de azt hiszem, mindenki ismer olyanokat, akiknek épp most van szükségük segítségre – tette hozzá, majd Ferenc pápát idézve, azt hangsúlyozta, hogy a fiatalok képesek arra, hogy jobbá tegyék ezt a világot.